Aarhuus Stifts-Tidende, 1845-06-28
Blandinger. Et stærkt Jordskjælv har udbredt megen Skræk i Mexiko. Det var den 7de April om Morgenen. Flere Huse styrtede overende, adskillige Mennesker omkom, og hele Befolkningen kamperede i nogle Dage under aaben Himmel. Etsteds revnede Jorden, og der aabnede sig en Afgrund, hvis Dybde var endnu ubekjendt. Men 60 Mennesker opslugtes deraf. For at dæmpe Folkets Forskrækkelse lod Regjeringen hidbringe den hellige Jomfru de los Remedios, hvis Kapel er 4 Mile fra Hovedstaden. Hun modtoges med stor Pomp af Geistligheden, Folket fulgte Pro fra dette cessionen med stor Ydmyghed, og - Øieblik af ophørte Jordstødene!!!To Opfindelser af utrolig Vigtighed ere gjorte. En Englænder er kommen paa den Jdee, ved congrevelske Raketter at befordre Breve over Canalen fra Dover til Calais. Der skal gjøres en Dobbeltkegle af Kork, huul, for at modtage Gjenstandene og en Conducteur; ved dens Bagende er, svømmende paa Vandet, befæstet et langt Rør, fyldt med congrevelsk Drivsats. Det lille Kortskib kan ikke gaae under, den congrevelske Raket driver, en Mand styrer Maskinen, – i 8 til 10 Minuter er Canalen passeret. Umiddelbart hertil slutter sig en af en Franskmand undfanget Jdee. Han vil befordre Breve ved Hjælp af Snore, som ere udspændte i Luften. Et Hjulsystem bærer paa sit sidste, hurtigst omløbende Hjul en endeløs Snor, som, i Taarnhøide, gaaer 10 til 12 Mile gjennem Luften til et andet System af samme Art. Hjulene have store Peripherier; Bevægelsen kan altsaa overbyde Vindens hundredfold, og det er, med alle Afbrydelser ved de forskjellige Stationer, muligt, i en Time at befordre Brevet hundrede Mile. – Sagen klinger latterligt; men ved Begyndelsen af dette Aarhundrede har man ogsaa leet af Jernbaner og Vogne uden Heste, af Dampskibe og Dampfregatter. Der gives faa Jdeer saa dristige, at vor Tids Mechanis skulde ansee dem for uopløselige Problemer. Klarseersken i Sibika, denne navnkundige Pige, om hvem der er skrevet saameget, har, med den frygteligste Stoicisme, givet sig selv Døden ved Selvopbrændelse. J en Omkreds af mange Mile havde dette begribelige Væsen, der befandt sig i den magnetiske Søvns anden Grad, vakt uhyre Opsigt. J sin Søvn holdt hun Taler, som havde en gribende, næsten vidunderlig Kraft. Nogle fordømte hende som en Bedragerske; Andre saae i hende en ny Jeanne d'Are, og der gjordes Valfarter til hendes Hytte fra fjerne Egne. Den toogtyveaarige Piges Sygdomstilstand, var nu ophørt; hun var nu rolig, som før hun blev clairvoyant, kun havde hun beholdt en forunderlig Lyst, til at holde Taler, der dog nu manglede det aandige Sving, som for havde udmærket dem. Hvad enten hun nu følte sig krænket ved, at Jngen mere agtede paa hendes Foredrag, Jngen mere vilde troe paa hendes høiere Kald, eller hendes Forstand er bleven lammet i det aandige Mulm, der, som sort Nat, fulgte paa Clairvoyancens Lynglimt, hun besluttede at døe. Med en skarp Kniv gjennemstak hun sine Hænder og Fødder, nu behandlede man hende som Afsindig, med den haardeste Strænghed. Det lykkedes hende imidlertid at skuffe sine Vogtere, og nu krøb hun ind i en stærkhedet Bagerovn, hvor man omsider fandt hende, vel endnu levende, men i en rædsom Tilstand. Efter nogle Timers usigelige Lidelser udgandede hun Livet. Paa Great-Western Jernbanen, i Nærheden af Slough, er et af 4 Vogne bestaaende Tog styrtet ned fra den omtrent 15 Fod høie Dæmning. Af de i Vognen værende 190 Passagerer ere nogle og 40 blevne meer eller mindre beskadigede.